ANC hou optog teen Walus se vrylatingChris Hani (via Wikimedia Commons https://en.wikipedia.org/w/index.php?curid=29634474) Die hooggeregshof in Pretoria het verlede week beveel dat Walus binne die volgende 14 dae op parool vrygelaat word. Walus, wat 23 jaar in die tronk deurgebring het, het Hani op 10 April 1993 doodgeskiet. Hani was die leier van die Suid-Afrikaanse Kommunistiese Party (SAKP) en die hoof van personeel van Umkhonto we Sizwe, die ANC se gewapende vleuel. Die ANC het Donderdag in ŉ verklaring heftig op die hofuitspraak gereageer en gesê Walus se verwagte vrylating is ŉ bespotting van geregtigheid en ŉ tragedie vir die Hani-familie en alle Suid-Afrikaners wat glo in menseregte en die reg om vir vryheid te baklei. Optoggangers sal by die Mary Fitzgerald-plein byeenkom, van waar hulle deur die Johannesburgse sakesentrum na die konstitusionele hof sal stap.